﻿INSTRUMETE DE IDENTIFICARE A TULBURĂRII DE DEFICIT DE ATENȚIE Prof. Psiholog, POPA Mihaela -Camelia, CJRAE Constanța Deficitul de atenție rămâne un subiect intens discutat și disputat de specialiști ai zilelor noastre, deși a fost descris prima oară cu aproximativ o sută de ani. Unii psihiatri pediatri au definit ADHD ca fiind rezultatul unor devieri de comportament al unor „părinți cu minți tulburate”. Acest pattern disfuncțional al genitorilor a fost transferat, adoptat și învățat prin imitație de către copil. Alți specialiști sunt de părere că există un dezechilibru al neurotransmițătorilor chimici din creier, noradrenalină și dopamină care îi împiedică pe aceștia de a avea comportamente potrivite și iersponsabile. Este afectată zona lobilor frontali și legăturile profunde dintre aceștia (Dr. Christopher Green, Dr. Kit Chee, 2009, p.3-13). Per ansamblu, tabloul clinic al copilului cu o astfel de tulburare va arăta astfel: ✓ ADHD este o afecțiune ereditară ; ✓ Control deficitar al emoțiilor(copil impulsiv); ✓ Copilul este agitat și greu de stăpânit; ✓ Copilul are probleme de învățare; ✓ Are probleme legate de memoria pe termen scurt; ✓ „Suferă” de alexie- cecitate verbală, incapaitate de a citi și înțelege textul; ✓ Este ținta bătăușilor; ✓ Prezintă imaturitate socială-”este cunoscut de toți, dar nu e plăcut de nimeni”; ✓ Incapacitate sau capacitate slabă de analiză și de sinteză a faptelor; ✓ Este etichetat ca fiind un copil problemă sau prost educat; ✓ Pe măsură ce crește, se adâncește sentimentul de neîncredere în propria persoană etc. Utilizarea unor instrumente pentru stabilirea diagnosticului îi ajută atât pe părinți, pe educatori, cât și pe specialiști să evalueze comportamentele unor astfel de copii, prin descifrarea unor indicii pe care aceștia ni le oferă. Ce doresc ei să ne spună de fapt? Care este mesajul din spatele mesajului lor? Pentru a-i ajuta, îi putem învăța cum să fie mai bine coordonați. Este un instrument care presupune realizarea unui plan de coordonare în 10 pași (Georgia DeGangi, Anne Kendall, 2013, p.280-282). Pasul 1. Stabilirea unui obietiv pe care copilul să-l îndeplinească. Pasul 2. Prezentarea și descrierea acțiunii ce urmează a fi întreprinse prin realizarea uor conexiuni între mișcare cu planul motor. Pasul 3. Diversificarea sarcinii obligând copilul să se adapteze. Sarcini variate, deprinderi învățate. Pasul 4. Arată-i copilului cum să facă. Altel spus, selectați o sarcină ușor de planificat și arată-i copilului cum se relizează. Pasul 5. Împreună analizați detaliile sarcinii, pentru a-l ajuta pe copil să își dezvolte ideile. “Imaginează-ți cum va arăta școala. Haide să o creăm!. E o școală de la oraș sau de la țară? E construită din crămidă sau din beton? E pentru copii mici sau pentru copii mari? Cum sunt profesorii?” Pasul 6. Feedback sezorial oferă copilului posibilitatea de a marca acel eveniment din punct de vedere spațio-temporal. Pasul 7. Motivați copilul să se joace și cu alți copii. Îi dezvoltați contactul social și deprinderi de a lucra în echipă. Pasul 8. Creați indicatori speciali pentru a-l ajuta pe copil să urmeze fiecare etapă în mod corect. Pasul 9. Rafinați sarcina adăugând câte un element de dificultate. Pasul 10. Exersarea și repetiția sunt mama învățăturii. Ele asigură retenția și îl ajută pe copil să trecă de la particularul situației la generalizarea ei. Consolidarea abilităților copilului face posibilă crearea unor noi conexiuni prin memorare și accesarea amintirilor(vezi anexa 1). Bibliografie Russell A. Barkley, COPILUL DIFICIL. Manualul terapeutului pentru evaluare și pentru trainingul părinților, Editura ASCR ASCRED, Cluj-Napoca, 2011 Georgia DeGangi, Anne Kendall, Cum să fii un părinte eficient pentru un copil dificil. Manual pentru dezvoltarea abilităților parentale, editura ASCR ASCRED, Cluj-Napoca, 2013 Anexa 1 PLAN DE COORDONARE A ACTIVITĂȚII COPILULUI CU ADHD Nr.crt Pașii de urmat Obiectivarea pasilor/scala de îndeplinire a obiectivelor F. Slab Slab Suficient Bine F. Bine 1 Stabilirea unui obietiv pe care copilul să-l îndeplinească. 2 Prezentarea și descrierea acțiunii ce urmează a fi întreprinse prin realizarea uor conexiuni între mișcare cu planul motor(Deschide cartea la pg.X și privește imaginea din partea de sus a foii și descrie ce vezi). 3 Diversificarea sarcinii, obligând copilul să se adapteze. Sarcini variate, deprinderi învățate (Îmi poți spune despre ce e vorba în imagine? Consttructii de propoziții pe baza imaginilor, de exemplu). 4 Arată-i copilului cum să facă. Altel spus, selectați o sarcină ușor de planificat și arată-i copilului cum se relizează(de exemplu- La mijlocul paginii, observam cuvinte care conțin litera nou învățată. Te rog încercuiește literele „Bb” din următoarele cuvinte-Barbu, cub, bomboană, baston, bunic). 5 Împreună analizați detaliile sarcinii, pentru a-l ajuta pe copil să își dezvolte ideile(exemplu- Cu ce se joacă Barbu? Barbu se joaca cu un cub. Ce îi oferă Barbu bunicului? Barbu îi oferă bastonul bunicului. Cum îl răsplătește bunicul pe băiat? Bunicul îl răsplătește cu o bomboană, pentru fapta sa.). 6 Feedback sezorial oferă copilului posibilitatea de a marca acel eveniment din punct de vedere spațio- temporal(aplauzele, un simplu BRAVO, un stimulent/sticker pot face diferența între participare, implicare și nepăsare). f.slab slab suficient bine f. bine 7 Motivați copilul să se joace și cu alți copii. Îi dezvoltați contactul social și deprinderi de a lucra în echipă(exemplu- Pentru că ai dat răspunsuri excelente, azi, la ora aceasta, poti alege copiii cu care vrei să faci echipă). 8 Creați indicatori speciali pentru a-l ajuta pe copil să urmeze fiecare etapă în mod corect (stimularea copilului prin cele 5 simțuri V,A,K,O,G. Bravo! Ai terminat!Urmărește băiețelul din imagine pentru a trece la urmatoarul nivel!). 9 Rafinați sarcina adăugând câte un element de dificultate(Cine reușește să treacă proba primește Diploma de Explorator în Lumea Cuvintelor, de exemplu). 10 „Exersarea și repetiția sunt mama învățăturii”. Consolidarea abilităților copilului face posibilă crearea unor noi conexiuni prin memorare și accesarea amintirilor. 